als_Latn dik_Latn sag_Latn
80% e nxënësve që dalin nga shkollat publike profesionale nuk janë të aftë të ushtrojnë zanatin. Në shkolla nuk e kryejnë si duhet praktiken pasi mungon baza materiale dhe klasat e posaçme. Ky 17-vjeçar, nxënës i shkollës profesionale “Karl Gega” në Tiranë përgatitet për të marrë diplomën si teknik automjetesh, por gjatë 3 viteve të shkollës nuk ka punuar asnjëherë mbi një makinë.
Baza materiale në klasën e mekanikes në shkollën “Karl Gega” mungon tërësisht. Disa pjesë makine janë siguruar nga vetë mësuesit. Por brenda të njëjtës shkollë gjen dhe ekstremin tjetër. Ky 16- vjeçar, hidraulik i ardhshëm ka të gjithë bazën materiale për të mësuar zanatin. Kjo mundësi është krijuar nga mbështetja e qeverisë zvicerane. Drejtues dhe mësues të shkollave profesionale kërkojnë mbështetje nga qeveria por dhe biznesi shqiptar, ku ky i fundit ashtu si në çdo vend të Europës duhet të përfshihet në kualifikimin e nxënësve
Në arsimin profesional 65% për qind të programit e zë praktika mbi profesionin. Në kushtet kur ajo mungon, nxënësit nuk kane interes as për teorinë. Në të gjithë vendin janë 38 shkolla profesionale, ku diferencën e bëjnë vetëm ato pak degë të financuara nga qeveritë e huaja. Shkollat e tjera certifikojnë zanate që të rinjtë nuk i ushtrojnë dot.
als_Latn als_Latn als_Latn